**5-րդ կրթական հարթակ**

 **14-րդ շաբաթ**

***Նախորդ դասի ստուգում***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Նախորդ դասի ամփոփում**

* **Գրականություն - «Սասունցի Դավիթ 1»**, Մայրենի 4,էջ 46
	+ Վերլուծել **«Սասունցի Դավիթ 2»** դասը։
* Պատմությունը պատմիր քո բառերով։
* Ու՞մ դեմ էր ելել Սասունցի Դավիթը և ինչու՞։
* Ինչու՞ են հերոսին Սասունցի Դավիթ անվանում։
* Դավիթը Մելիքին ո՞ր կենդանու հետ է համեմատում, ինչու՞։

**Բառագիտություն**

* **Ամփոփել հետևյալ բառերի բացատրությունները**
	+ - Հրեղեն ձի—հեքիաթների մեջ՝ կրակի պես թռչող նժույգ
		- Կեղծավոր – խաբեությամբ՝ մեկի համակրանքը շահելու ձգտող, երկերեսանի
		- Ճարը կտրած- ճարահատյալ, անհույս
* Սիրտ անել- համարձակվել

 Բառերով կազմել բառակապակցություններ և նախադասություններ։

* **Ամփոփել հետևյալ բառերի հոմանիշները**
* Զարկել- հարվածել, խփել
* Սարսափ- վախ
* Կամենալ- ցանկանալ, ուզենալ
* Զուր- իզուր
* Նենգ- չար, խարդախ
* **Ամփոփել հետևյալ բառերի հականիշները**
	+ - Դուրս գալ- ներս մտնել
		- Ծանր– թեթև
		- Նենգ- բարի, արդար

**Քերականություն- Գոյական․ հատուկ և հասարակ գոյականներ**

(Կարդալ Մայրենի դասագրքից Էջ 41, գոյական․ **հատուկ և հասարակ** բացատրությունը) ։

* + Ինչպե՞ս կբնութագրես գոյականը։
	+ Ի՞նչ հարցերի են պատասխանում գոյականները։
	+ Որո՞նք են հատուկ գոյականները։
	+ Որո՞նք հասարակ գոյականները
* **Օժանդակ բայերի կազմությունն ու ուղղագրությունը**։
* **Անցյալ ժամանակի** օժանդակ բայերը գրվում են **է**-ով: Դրական խոնարհումը լինում է՝ **էի, էիր, էր, էինք, էիք, էին,**ժխտական խոնարհումը՝ **չէի, չէիր, չէր, չէինք, չէիք, չէին:**

**Մշակույթ – Ամանորը հին Հայաստանում -** Քննարկել դասանյութը հետևյալ հարցերով․

* Հայերը ե՞րբ էին նշում նոր տարին հին ժամանակներում։
* Ի՞նչ սովորեցիր հին ավանադական Ամանորի մասին։
* Ինչպե՞ս էին հայերը տոնում Ամանորը նախկինում և ինչպե՞ս են տոնում այժմ։

***Նոր դաս***

* **Գրականություն-** էջ 53 **«Խաչքար»,** էջ 55 **«Օշականյան հյուրընկալություն 1»**
* **Բառագիտություն** –Թեմատիկ բառերի բացատրությունը, ուղղագրություն, թեմատիկ հոմանիշներ և հականիշներ։
* **Քերականություն**-
	+ էջ 41,Գոյական․ հատուկ և հասարակ գոյականներ, կրկնություն**:**
	+ Օժանդակ բայերի կազմությունն ու ուղղագրությունը (ներկա և անցյալ)
* **Մշակույթ- Սուրբ Ծնունդ**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Դասարանում կարդալ և վերլուծել «**Խաչքար**» բանաստեղծությունը և **«Օշականյան հյուրընկալություն 1»** պատմվածքը։
* Պատմությունը պատմիր քո բառերով։
* Հեղինակը լեհ հյուրին ինչու՞ էր Օշական տարել։
* Տեքստում տարվա ո՞ր եղանակն է նկարագրվում։
* Գյուղի փողոցներն ինչու՞ էին դատարկ։
* Քո բնակավայրի մարդիկ հյուրասեր ե՞ն, պատմի՛ր։
* **Բառագիտություն**
	+ Սովորել հետևյալ բառերի բացատրությունները
		- Ըմբոստ- անհնազանդ,ապստամբ
		- Խրթին – բարդ, հասկանալու համար դժվարին
		- Շիտակ – ուղիղ, ճիշտ, ճշմարիտ, արդարամիտ
		- Տատասկ – փշոտ խոտաբույս
	+ Սովորել նշված բառերի **հոմանիշները**
* Քամի - հողմ
* Թախիծ - տխրություն
* Հոտ - բույր
* Խնդրել - աղաչել
* Նենգ- չար, խարդախ
	+ Սովորել նշված բառերի **հականիշները**
		-
		- գալ- գնալ
		- քաղցած- կուշտ
		- վերջ – սկիզբ
		- բարի – չար
		- տալ - վերցնել
	+ Սովորել հետևյալ բառերի **ուղղագրությունը**։
		- Որևէ, հանկարծ, խնդրել, երեսունհինգ, տասներկու

**Քերականություն-** **Կրկնողություն․ Գոյական․ հատուկ և հասարակ գոյականներ,**

(Կարդալ Մայրենի դասագրքից Էջ 41, գոյական․ **հատուկ և հասարակ** բացատրությունը) ։

**Օժանդակ բայերի կազմությունն ու ուղղագրությունը**։

**Մշակույթ – Սուրբ Ծնունդ**

**– Քրիստոս Ծնավ և Հայտնեցավ:**
**– Օրհնյալ է Ծնունդը Քրիստոսի: Մեզի, Ձեզի Մեծ Ավետիս:**

Հունվարի 6-ին Հայ Առաքելական եկեղեցին նշում է Հիսուս Քրիստոսի Սուրբ Ծնունդը: Սա այն քիչ տոներից մեկն է, որը ոչ միայն գեղեցիկ է, ընտանեկան, այլև իր մեջ շատ մեծ խորհուրդ է պարունակում. Քրիստոսի ծնունդով «Աստված Իր շնորհը հայտնեց` որպես փրկության միջոց բոլոր մարդկանց» (Տիտ.Բ:11):

Հայ Առաքելական եկեղեցին երկու Աստվածահայտնության տոները՝ Քրիստոսի Ծունդը և Մկրտությունը տոնում է միասին: Այս տոները կոչվում են Աստվածահայտնության տոներ, քանզի Սուրբ Կույսից ծնվելով՝ Քրիստոս երևաց որպես մարդ, իսկ Քրիստոսի Մկրտությամբ հայտնի դարձավ Հիսուսի Աստվածությունը։

Ծննդյանը նախորդող մեկ շաբաթը՝ դեկտեմբերի 30-ից մինչև հունվարի 5-ի երեկոն պահոց շրջան է, որի ընթացքում մարդիկ ուտում են միայն բուսական ծագում ունեցող սնունդ: Իսկ հենց Ծննդյան տոնը սկսվում է հունվարի 5-ի երեկոյան եկեղեցում երեկոյան Ճրագալույցի պատարագից հետո: Ճրագալույցը խորհրդանշում է Աստվածային լույսը, եկեղեցու օրհնությունը, որը մարդիկ պատարագից հետո տանում են իրենց տները՝ վառած մոմի տեսքով:

 Հունվարի 6-ին առավոտյան եկեղեցում կատարվում է Սուրբ Պատարագ, որից հետո իրականացվում է Ջրօրհնեք, ինչը խորհրդանշում է Հորդանան գետում Քրիստոսի մկրտությունը: Հրաշագործ ջուրն այնուհետև՝ օրհնված Խաչով և Սրբալույս Մյուռոնով, բաժանվում է մարդկանց՝ բժշկելու հոգևոր և մարմնավոր ախտերը:

Սուրբ Ծնունդը տոնելը այնուհետև շարունակվում է ընտանիքներում՝ հավաքվելով սեղանի շուրջ և հիշելով, որ Հիսուս ծնվեց մեզ հետ լինելու, մեր դժվարությունները կիսելու և մեղքերից մեզ ազատելու համար:

Տոնի գլխավոր կերակրատեսակը ձուկն է, որը կարելի է պատրաստել ամենատարբեր ձևերով։ Հաջորդը չրեղենով և չամիչով համեմված բրինձով փլավն է: Ծննդյան տոնը շնորհավորում են կարմիր գինով, որը խորհրդանշում է Քրիստոսի արյունը:

 Թող, որ Քրիստոսի սերը, զորությունը և խաղաղությունը լինի մեր սրտերում և ընտանիքներում: Շնորհավո′ր Սուրբ Ծնունդ:

**Կարողանալ պատասխանել** **հետևյալ հարցերին․**

1. Հայ Առաքելական եկեղեցին ե՞րբ է նշում Սուրբ Ծնունդը։
2. Ե՞րբ է սկսվում Ծննդյան տոնը։
3. Ի՞նչ է խորհրդանշում Սուրբ ծնունդը։
4. Ի՞նչ է խորհրդանշում Ճրագալույցը։
5. Ինչպե՞ս են մարդիկ նշում Սուրբ Ծնունդն իրենց ընտանիքներում։

**Հարցերին պատասխանելու և առաջադրանքները կատարելու համար երեխան պետք է իմանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ քերականական հասկացությունները և կարողանալ մեկնաբանել
* Դասանյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։